**INFORMACIJE O VAROVANJU OSEBNIH PODATKOV,**

**POSREDOVANIH NA OBRAZCU ZA SPLETNO ODDAJO VPRAŠANJ**

Za namen posredovanja vprašanj bank in drugih deležnikov (pošiljatelji vprašanj) v zvezi s predpisi z različnih področij delovanja Banke Slovenije (BS) je bil izdelan posebni spletni obrazec za oddajo vprašanj, ki se skupaj s podatki o pošiljateljih vprašanj prenesejo s spletne strani v aplikacijo BS. Odgovor se po elektronski pošti preko aplikacije posreduje na elektronski naslov pošiljatelja vprašanja, ki je naveden na spletnem obrazcu, in se nato arhivira v dokumentarnem sistemu BS.

**Zakaj se obdelujejo osebni podatki?**

Aplikacija je namenjena hrambi, pregledu in obdelavi vprašanj, prejetih preko spletnega obrazca, ter pripravi in posredovanju odgovorov na vprašanja v zvezi z razlago in uporabo aktualnih predpisov z različnih strokovnih področij. Aplikacija omogoča, da se vprašanja in odgovori v ustrezno prilagojeni vsebini in brez osebnih (kontaktnih) podatkov o pošiljatelju vprašanja lahko posredujejo v javno objavo na spletno mesto BS, kjer so vprašanja in odgovori preko iskalnika dostopni širši javnosti.

**Katere kategorije podatkov se obdelujejo?**

Vprašanja se nanašajo na strokovna področja v okviru delovanja BS ter praviloma ne vsebujejo osebnih podatkov, z izjemo kontaktnih podatkov osebe, ki je posredovala vprašanje in kateri se po končani obravnavi posreduje odgovor.

BS hrani kontaktne podatke o pošiljatelju vprašanja, ki vključujejo podatek o elektronskem naslovu (obvezni podatek), lahko pa obsegajo tudi podatke, ki jih pošiljatelj vprašanja opcijsko posreduje ob oddaji obrazca z vprašanjem, kot so podatki o imenu in priimku pošiljatelja vprašanja, telefonski številki ter drugi kontaktni podatki. Ti podatki se uporabljajo za lažjo in hitrejšo komunikacijo s pošiljateljem vprašanja ali za lažjo in hitrejšo identifikacijo relevantnega predhodno posredovanega odgovora v primeru, kadar se pošiljatelji novega vprašanja sklicujejo na določen odgovor iz preteklosti.

**Kako se obdelujejo osebni podatki?**

Osebni podatki, ki jih različni deležniki posredujejo z izpolnitvijo spletnega obrazca za oddajo vprašanja, ki se nahaja na spletni strani BS, se obdelujejo v informacijskem sistemu BS na način, da se omogoči njihova hramba in ponoven vpogled v te podatke.

Predložena vprašanja in posredovani odgovori se v sistemu hranijo trajno, prav tako osebni (kontaktni) podatki, ki so bili navedeni na oddanem spletnem obrazcu.

**Kateri pravni predpisi in pravna podlaga velja za obdelavo osebnih podatkov?**

Obdelava osebnih podatkov je urejena v Splošni uredbi o varstvu podatkov (GDPR) in Zakonu o varstvu osebnih podatkov (ZVOP-2).

BS obdeluje osebne (kontaktne) podatke v okviru aplikacije na podlagi soglasja, ki ga pošiljatelj vprašanja poda z oddajo obrazca preko spletne strani BS.

Soglasje za obdelavo osebnih podatkov se lahko kadarkoli prekliče s sporočilom na elektronski naslov [podpora\_vprasanja@bsi.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\podpora_vprasanja@bsi.si). V primeru preklica soglasja bo BS prenehala z obdelavo osebnih podatkov o pošiljatelju vprašanja. Preklic ne učinkuje za obdelave, izvedene do preklica soglasja.

**Kdo je odgovoren za obdelavo osebnih podatkov?**

BS je edini upravljavec osebnih (kontaktnih) podatkov, ki se posredujejo na obrazcu za spletno oddajo vprašanj. Kontaktni podatki se posredujejo morebitnim drugim prejemnikom izključno v primerih, ko takšno posredovanje nalaga zakon.

Do kontaktnih podatkov o pošiljateljih vprašanj bodo imeli dostop zaposleni v BS, ki so zadolženi za določeno strokovno področje, na katero se nanaša vprašanje. Izbrani odgovori in vprašanja bodo lahko v ustrezno prilagojeni vsebini, brez zaupnih poslovnih ali kontaktnih podatkov o pošiljateljih vprašanj, objavljeni na spletni strani BS, v kolikor je njihova vsebina relevantna za širšo zainteresirano javnost.

**Kakšne so pravice oseb, ki posredujejo vprašanja?**

Osebe, ki posredujejo vprašanja, imajo pravico do seznanitve z lastnimi podatki ter pravico do popravka osebnih (kontaktnih) podatkov, kadar so ti podatki nepravilni ali nepopolni. Prav tako imajo tudi pravico, da zahtevajo izbris lastnih osebnih podatkov, ob upoštevanju določenih omejitev, ter prepovejo ali omejijo obdelavo podatkov v skladu z GDPR.

V zvezi z navedenimi pravicami se lahko pošiljatelji vprašanj obrnejo na odgovorno osebo v BS preko elektronske pošte na naslov [podpora\_vprasanja@bsi.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\podpora_vprasanja@bsi.si) oz. na pooblaščeno osebo za varstvo podatkov v BS preko elektronske pošte na naslov [vop@bsi.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\vop@bsi.si).

Prijava nadzornemu organu se lahko pošlje po elektronski pošti na naslov [gp.ip@ip-rs.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\gp.ip@ip-rs.si) oz. po navadni pošti na naslov: Republika Slovenija, Informacijski pooblaščenec, Dunajska cesta 22, 1000 Ljubljana.

**Dodatne informacije**

Za dodatne informacije se lahko obrnete na elektronski naslov [podpora\_vprasanja@bsi.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\podpora_vprasanja@bsi.si).

Če imate v zvezi z obdelavo osebnih podatkov v BS kakršna koli vprašanja ali menite, da se vaši osebni podatki ne obravnavajo v skladu z veljavno zakonodajo in z informacijami, navedenimi v tem dokumentu, se lahko obrnete na pooblaščeno osebo za varstvo osebnih podatkov v BS na elektronski naslov [vop@bsi.si](file:///C:\Users\borpol9746\AppData\Local\Microsoft\Windows\INetCache\Content.Outlook\T0HLU1C4\vop@bsi.si) oz. na naslov: Banka Slovenije, Slovenska cesta 35, 1505 Ljubljana, s pripisom "Za pooblaščeno osebo za varstvo osebnih podatkov".